61968J0003
DOMSTOLENS DOM (ANDEN AFDELING)
AF 11. JULI 1968
Fernand De Schacht
mod Rådet for De europæiske Fællesskaber
Sag 3/68
Processprog: Fransk
Angående:
Navnlig et krav om, at sagsøgte tilpligtes at betale sagsøgeren de beløb, som omhandles i artikel 62, litra a) og b) i den tidligere personaleordning for EKSF og artikel 12, litra a) og b) i bilag VIII til vedtægten for tjenestemænd i EKSF af 1. januar 1962.
Domskonklusion:
Sagsøgte frifindes.
Generaladvokatens forslag til afgørelse:
Sagsøgte bør frifindes.
Sammendrag
Tjenestemænd — princippet om fællesskabskarrierens enhed — overgang til anden fællesskabsvedtægt — manglende udtræden af tjenesten
(Vedtægten for tjenestemænd i EKSF, bilag VIII, artikel 12, litra a) og b); personaleordningen for EKSF, artikel 62, litra a) og b))
Bestemmelserne såvel i den nye Vedtægt for tjenestemænd i EKSF (artikel 92 til 105) som i Vedtægten for EØF-Euratom (navnlig artiklerne 2 og 3 i bilag VIII) knæsætter princippet om fællesskabskarrierens enhed. Følgelig kan artiklerne 62, litra a) og b) i den tidligere personaleordning for EKSF og 12, litra a) og b) i bilag VIII til den nye Vedtægt for tjenestemænd i EKSF ikke finde anvendelse, når den pågældendes vedtægtsmæssige tilknytning til EKSF er bragt til ophør ved selve den omstændighed, at han er blevet omfattet af Vedtægten for tjenestemænd i EØF og Euratom.